CELEX: 62015CN0605
Language: et
Date: 2015-11-17 00:00:00
Title: Kohtuasi C-605/15: Eelotsusetaotlus, mille on esitanud Naczelny Sąd Administracyjny (Poola) 17. novembril 2015 – Minister Finansów versus Aviva Towarzystwo Ubezpieczeń na Życie S.A. w Warszawie

7.3.2016   
            
            
               ET
            
            
               Euroopa Liidu Teataja
            
            
               C 90/4
            
         Eelotsusetaotlus, mille on esitanud Naczelny Sąd Administracyjny (Poola) 17. novembril 2015 – Minister Finansów versus Aviva Towarzystwo Ubezpieczeń na Życie S.A. w Warszawie
   (Kohtuasi C-605/15)
   (2016/C 090/06)
   Kohtumenetluse keel: poola
   
      Eelotsusetaotluse esitanud kohus
   
   Naczelny Sąd Administracyjny
   
      Põhikohtuasja pooled
   
   
      Kassatsioonkaebuse esitaja: Minister Finansów
   
      Vastustaja kassatsioonimenetluses: Aviva Towarzystwo Ubezpieczeń na Życie S.A. w Warszawie
   
      Eelotsuse küsimused
   
   
               1.
            
            
               Kas riigisisesed, sõltumatu isikuteühenduse suhtes kohaldatavad käibemaksust vabastamist käsitlevad õigusnormid, mis ei näe konkurentsi moonutamise tingimuse täitmisega seoses ette ühtegi kriteeriumi ega menetlust, on kooskõlas nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (1) (edaspidi „käibemaksudirektiiv”), artikli 132 lõike 1 punktiga f koostoimes käibemaksudirektiivi artikliga 131 ning tõhususe, õiguskindluse ja õiguspärase ootuse põhimõtetega?
            
         
               2.
            
            
               Milliste kriteeriumide alusel tuleb hinnata, kas käibemaksudirektiivi artikli 132 lõike 1 punktis f ette nähtud konkurentsi moonutamise tingimus on täidetud?
            
         
               3.
            
            
               Kas teisele küsimusele vastamisel omab tähtsust asjaolu, et sõltumatu isikuteühendus osutab teenuseid liikmetele, kes kuuluvad erinevate liikmesriikide õiguskordade alla?
            
         
      (1)  ELT EL 2006, L 347, lk 1.